ODBOR DIREKTORA

Na osnovu člana 15 stav 1 alineja 10 Odluke o osnivanju Društva sa ograničenom odgovornošću „Sportsko - rekreativni centar“ Bar ("Službeni list Crne Gore - opštinski propisi", br. 10/16) i člana 17 stav 1 alineja 11 Statuta Društva sa ograničenom odgovornošću „Sportsko - rekreativni centar“ Bar ("Službeni list Crne Gore - opštinski propisi", br. 53/16), Odbor direktora je na sjednici održanoj dana 30.10.2019. godine, donio:

**ODLUKU**

**o kreditnom zaduženju**

**Društva sa ograničenom odgovornošću**

**„SPORTSKO- REKREATIVNI CENTAR“ BAR**

**Član 1**

Društvo sa ograničenom odgovornošću „Sportsko - rekreativni centar“ Bar (u daljem tekstu: Društvo), kreditno se zadužuje kod Prve banke Crne Gore AD Podgorica, na iznos od 17.000,00 €.

**Član 2**

Ovlašćuje se izvršni direktor Društva da zaključi ugovor o kratkoročnom kreditu sa Prvom bankom Crne Gore AD Podgorica, na iznos iz čl. 1 ove odluke, sa kamatnom stopom od 5,5% na godišnjem nivou i rokom otplate u trajanju od 12 mjeseci, u jednakim mjesečnim anuitetima od po 1.458,24 €.

**Član 3**

Sredstva obezbijeđena po osnovu ugovora iz čl. 2 ove odluke, mogu se koristiti isključivo u cilju isplate otpremnine zaposlenom.

**Član 4**

Ova odluka stupa na snagu danom davanja saglasnosti od strane Skupštine Opštine Bar.

Broj : 02-46/19

Bar, 30.10.2019. godine

Predsjednik,

Alen Nikezić

**O B R A Z L O Ž E NJ E**

Izvršni direktor Društva je, u skladu sa svojim nadležnostima iz čl. 30 st. 1 alineja 5 Statuta Društva, predložio Odboru direktora da donese Odluku o kreditnom zaduženju Društva, radi isplate otpremnine zaposlenom u Društvu, u cilju određenog finansijskog rasterećenja Društva.

U skladu sa tim, Izvršni direktor je zatražio od više poslovnih banaka na teritoriji Opštine Bar da ponude uslove za zaključenje ugovora o kreditu, pa je utvrdio da su za Društvo najpovoljniji kreditni uslovi koje je ponudila Prva banka Crne Gore AD Podgorica, u skladu sa Uslovima odobravanja kratkoročnog kredita br. 0601-1677/19 od 25.10.2019. godine, sa planom otplate.

Odbor direktora je na elektronskoj sjednici koja je održana dana 30.10.2019. godine, u skladu sa čl. 17 st. 1 alineja 11 Statuta Društva, uvažavajući argument i razloge koje je iznio Izvršni direktor u svom predlogu, donio Odluku o kreditnom zaduženju Društva kod Prve banke Crne Gore, pod uslovima opisanim u čl. 2 i 3 odluke i ovlastio Izvršnog direktora da zaključi ugovor o kratkoročnom kreditu sa Prvom bankom Crne Gore.

Kako je citiranom odredbom Statuta Društva, propisano da Odbor direktora o kreditnom zaduženju Društva odlučuje uz saglasnost Osnivača, to je čl. 4 odluke predviđeno da ova odluka stupa na snagu davanjem saglasnosti od strane Skupštine Opštine Bar, kao Osnivača.

Prilog: Uslovi odobravanja kratkoročnog kredita Prve banke Crne Gore AD Podgorica br. 0601-1677/19 od 25.10.2019. godine, sa planom otplate.

Odbor direktora,

Predsjednik,

Alen Nikezić